CELEX: 32020D0652
Language: el
Date: 2020-05-14 00:00:00
Title: Απόφαση (ΚΕΠΠΑ) 2020/652 του Συμβουλίου της 14ης Μαΐου 2020 για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

15.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 153/5
               
            
         ΑΠΟΦΑΣΗ (ΚΕΠΠΑ) 2020/652 ΤΟΥ ΣΥΜΒΟΥΛΙΟΥ
         της 14ης Μαΐου 2020
         για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 42 παράγραφος 4 και 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Απριλίου 2014, το Συμβούλιο εξέδωσε την απόφαση 2014/219/ΚΕΠΠΑ (1) σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali).
                  
               
                     (2)
                  
                  
                     Στις 25 Ιουνίου 2018, στα συμπεράσματά του σχετικά με το Σαχέλ/Μάλι, το Συμβούλιο τόνισε τη σημασία της περιφερειοποίησης της ΚΠΑΑ στην περιοχή του Σαχέλ, με στόχο την ενίσχυση, κατά περίπτωση, της μη στρατιωτικής και της στρατιωτικής στήριξης στη διασυνοριακή συνεργασία, των δομών περιφερειακής συνεργασίας – ιδίως εκείνων της G5 Σαχέλ – και της ικανότητας και της ανάληψης ευθύνης των χωρών του G5 για την αντιμετώπιση των προκλήσεων στον τομέα της ασφάλειας στην περιοχή.
                  
               
                     (3)
                  
                  
                     Στις 18 Φεβρουαρίου 2019, το Συμβούλιο ενέκρινε κοινό πολιτικοστρατιωτικό δόγμα επιχειρήσεων για την περιφερειοποίηση της δράσης ΚΠΑΑ στο Σαχέλ.
                  
               
                     (4)
                  
                  
                     Στις 21 Φεβρουαρίου 2019, το Συμβούλιο εξέδωσε την απόφαση (ΚΕΠΠΑ) 2019/312 (2) που παρέτεινε την EUCAP Sahel Mali και της χορήγησε ποσό δημοσιονομικής αναφοράς έως τις 14 Ιανουαρίου 2021.
                  
               
                     (5)
                  
                  
                     Στις 17 Μαρτίου 2020, η Επιτροπή Πολιτικής και Ασφάλειας τροποποίησε το σχέδιο επιχειρήσεων της EUCAP Sahel Mali και συμφώνησε ότι θα πρέπει να αυξηθούν οι πόροι που διατίθενται σε αυτή για την περιφερειοποίηση της δράσης ΚΠΑΑ στο Σαχέλ.
                  
               
                     (6)
                  
                  
                     Η απόφαση 2014/219/ΚΕΠΠΑ θα πρέπει να τροποποιηθεί αναλόγως.
                  
               
                     (7)
                  
                  
                     H EUCAP Sahel Mali θα διεξαχθεί σε συνθήκες που ενδέχεται να επιδεινωθούν και να παρεμποδίσουν την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 14 παράγραφος 1 της απόφασης 2014/219/ΚΕΠΠΑ, το έκτο και το έβδομο εδάφιο αντικαθίστανται από το ακόλουθο κείμενο:
            
               «Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Mali από την 1η Μαρτίου 2019 έως τις 14 Ιανουαρίου 2021 ανέρχεται σε 69 650 000 EUR.».
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 14 Μαΐου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 113 της 16.4.2014, σ. 21).
         
            (2)  Απόφαση (ΚΕΠΠΑ) 2019/312 του Συμβουλίου, της 21ης Φεβρουαρίου 2019, για την τροποποίηση και παράταση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 51 της 22.2.2019, σ. 29).